|  |
| --- |
| **Alapadatok** |
| *Projekt / Óraterv / Feladat címe:* **Kalap, turbán, kendő-Bársony Józsefné kalapjai**  *Tanár(ok) neve: Tóthné Krankovics Ildikó, Unger Zsuzsanna, Káldi Andrea, Somogyi Mihályné, Marton Éva* |
| **Résztvevő diákok** |
| *Diákok száma: osztálylétszám szerint, csoportbontás rugalmasan*  *Életkor: 13-18*  *Évfolyam:7-12.* |
| **Pedagógiai célok** |
| *Milyen problémára, kihívásra reflektál a foglalkozás? Mi az óra központi kérdése?*  **A kezdés, és újrakezdés**  *Milyen tantervi követelményekhez kapcsolódik az óraterv?*  *Történelem: A 20. századi magyarországi zsidóság életéhez kapcsolódó ismeretek*  *Osztályfőnöki, etika: A kezdés, újrakezdés, remény, a munka szerepe*  *Digitális kultúra: IKT eszközök használata*  *Milyen tudást, ismeretet szereznek a diákok az óra során?*  *Hogyan lehetetett a kétvilágháború között alacsony városi sorból karriert építenie egy nőnek. A zsidóság sorsa a holokauszt alatt, a világháború utáni újrakezdés.*  *Milyen készségek, kompetenciáik fejlődnek?*  *Empátia, kommunikációs készség, tér és időtényezők gyakorlása, lényegkiemelés, önálló internetes keresés, szakkifejezések, fogalmak használata* |
| **Alkalmazott segédanyagok és eszközök** |
| *Milyen segédanyagokra, eszközökre lesz szükség az óra során? (pl. Centropa filmek, interjúk, egyéb) Sorold fel őket minél részletesebben, és ahol lehet, használj linkeket is.*  *Centropa oldal*  [*https://www.centropa.org/hu/biography/barsony-jozsefne*](https://www.centropa.org/hu/biography/barsony-jozsefne)  *A szövegrészletek:*  *Lásd. az óraterv alján*  *Hanganyag:*  *(Fel fog kerülni a Centropa oldalára)*  *Idővonal manuálisan vagy digitálisan elkészítve*  *Képek*  *Csomagolópapír, képek, térkép, IKT eszközöz* |
| **A foglalkozás / projekt / feladat menete lépésről lépésre** |
| *Tervezett tevékenységek, időbeosztás:*   1. **Ráhangolódás:**   A/ Egy kalapból kell kihúzni szavakat, és arról beszélni, egy-egy mondatot mondani:  veszteség, gyász, esküvő, karrier, beteg, újrakezdés, tanulás, testvér, barát, mostoha…  (Ezek olyan szavak legyenek, amik a szöveghez kapcsolódnak, de a gyerekek nem tudnak róla.)  A szavakat aztán a táblára tűzzük.  és /vagy  B/ Különféle korok kalapjai: Kronológiai sorrendbe kell állítani a kalapokról készült képet.  A kalapokhoz karaktereket kell tervezni. (Lehet öltöztetőbaba, vagy rajz, vagy más módszer.)  és/ vagy  C/Összekötős feladat: kép és fogalmak vagy meghatározás és fogalmak  pl. zsinagóga, menóra, holokaszt, hanuka, Tóra, emancipáció, zsidó törvények, polgárosodás…     1. A szöveghez kapcsolódó **hanganyag** meghallgatása. 2. **Csoportalakítás**: Kalap, turbán, kendő kép: Ezeket szét kell vagdosni, Mindenki húz egyet és megkeresi azokat, akikkel ki tudja rakni a képet.   Lehetőség szerin QR kódot is tehetünk rá, amiről aztán információkat kapnak a feladattokról, de ezt mindenk pedagógus lehetősége szerint oldja meg.   1. **Minden csoport feladatokat kap a szövegéhez, és majd a kész megoldásokat egy idővonalra kell felrakni.**   Csoportok szerint:  A/Helyszín keresés:  Többféle módon is lehet, pl. Google Maps  De lehet kinyomtatott térképpel is…  Vaktérképpel…  B/ Keress illusztrációként képeket a szöveghez!  Neten, előre kinyomtatott képeket is lehet…lehetőség szerint.  Vagy QR –kódos feladat ( A Centropa oldalán lévő képek)  Montázsból képet kiválasztani…  C/ A táblára kirakott szavak közül vegyétek le, ami a saját szövegrészlethez illik! (Lehet vitatkozni rajta.)  Az idővonal első és utolsó szakaszát mi elkészítjük.  A gyerekek az idővonalat egészítik ki:  A két világháború közötti felemelkedés.  A holokauszt.  A visszatérés után.   1. **Megosztják egymással az elvégzett munkát**, mit miért választottak, miért…stb.   Idővonalra feltesszük.   1. **Zárásként: Válaszható lehetőségek:**   Egy kalapba beledobni az üzenetet, reflexiót, Messenger-üzenetet írni, hiányzónak mit írnál a tanóráról…  Egy kalapot körbeadni, és az mond valamit, akinek a kezébe van a kalap. |
| **Végeredmények, produktumok** |
| *Mi az óra eredménye? Elkészül-e valamilyen kézzel fogható produktum?*  *Idővonal*  *(manuális vagy digitális)* |
| **Dokumentáció** |
| *).* |
| **Értékelés** |
| *Hogyan fogod értékelni a diákok munkáját?*  *Szóban, vagy egymást értékelik.* |
| **Egyéb** |
| *Van-e bármi, amit hasznos tudnunk erről az óratervről?*  *Az óratervben többféle terv is van, amit a pedagógus a saját lehetősége szerint választ, azaz milyen digitalis eszközök állnak a rendelkezésére.* |

A választott szövegrészletek a csoportokhoz:

KALAP

Nem végeztem el a négy polgárit [lásd: polgári iskola], mert kórházba kerültem, volt egy óriási műtétem, ami meghatározta az egész életemet. Hat évig voltam beteg.

…

Miután felépültem, mindenáron szakmát akartam tanulni, de anyám nem akarta, mert hát ingyencseléd voltam otthon. Anyám varrt, de megélni nem tudott belőle. Soha nem engedte meg, hogy én vasárnap elmenjek valahova, vagy találkozzak barátnőkkel, kolléganőimmel. Úgy engedte meg, hogy elmenjek tanulni szakmát, ha utána mindent megcsinálok, mikor hazamegyek. Így hát elmentem női kalapos tanulónak a Váci utca és Havas utca sarkán lévő házba. A kalapszalon, ahová jártam, nem ment elég jól, és azt mondta a főnököm, hogy megszün¬teti, de nem bontja fel a szerződésem, hogy ne veszítsek egy évet, hanem helyezkedjek el, és akkor átírják a szerződé¬sem. Igyekeztem elhelyezkedni, ami elég hamar sikerült, az Üllői úton, a Dániel nevű kalapüzletben. Nagyon szerettem a szakmámat, és nagyon hamar meg is tanultam, egy fél év múlva már önállóan dolgoztam. A mintakalapot megcsinálta a mamzel, utána már én csináltam. Természetesen nem csak én voltam, hanem több tanulólány, és önállóan dolgozó kisasszonyok, de már én is azok közé tartoztam, csak a fizetésem volt tanuló, pedig különbül dolgoztam, mint bár¬melyikük. Még a mamzelt is tudtam volna pótolni, és megmondtam, hogy ha nem fizet többet, nem maradok. Nem vette komolyan, de én még aznap, ami¬kor szóltam, elmentem máshol keresni munkát. Nagyon bíztam magamban, és tudtam, hogy el fogok tudni helyezkedni. Sikerült is a Corvin-közben.

…

Az én férjem sokkal jobban értett a dolgokhoz, és azt mondta, hogy „Egy bizonyos összeget erre szánok, és ha elúszik, akkor tudomásul vettem. Aki mer, az nyer”. Úgyhogy nyitottunk egy kicsi kis boltot, amit mi magunk állítottunk elő. A Teleki téren vettük a tükröt, saját kezűleg csináltuk a dobozokat, nagyon egyszerű módon lett ez a kis bolt berendezve, de első pillanattól kezdve ment. 1930. május harmincadikán nyitottam. Fantasztikusan jól ment, pedig szezon vége volt, amikor megnyitottam.

…

1932-ben, rá két évre, nyitottam egy nagyobb üzletet, mert a kisboltot kinőttük. A kisbolt is jó helyen volt, de a másik Kispest szívében, a legjobb helyen. Gyönyörűen be lett rendezve, Kispesten olyan modern üzlet nem volt, mint az enyém. Neoncsövekkel, piros kókuszszőnyeggel, beépített bútorokkal, tükrökkel, olyan fiókokkal, amiknek a tetején üveg volt. Kirakatok voltak, ahol a kalapok láthatóak voltak. Csodálatos szép üzletet nyitottam, és volt külön műhely is. Nagyon elegáns üzlet volt. Ez is szerencsére sikeres volt, és bár rengeteget költöttem rá, de meghozta az eredményt.

…

TURBÁN

Tél lett, és én elkezdtem turbánokat csinálni, mert fáztunk. A kopasz fejünkkel meneteltünk a munkahelyre a rettenetes hidegben, és a jégcsapok lógtak a fejünkről, olyan hideg volt. Nem volt se kabátunk, se harisnya a lábunkon. Olyan fényes volt a lábam, mint a tükör, és olyan vörös, mint a pecsenye, és olyan dagadt is. Az étel annyi volt, mintha vizet ittam volna. Csak eleinte volt valamennyire tartalmas, aztán már nagyon hamar romlott. Mindig rosszabb és rosszabb lett a koszt. A végén már majdnem azt mondhatom, hogy langyos vizet ettünk. Abban egy gramm só nem volt, abban a világon semmi. Marharépa úszkált benne, három-négy szem és slussz. Se zsír, se só nem volt benne. Semmi tartalom nem volt. Olyan bizonytalan volt az életünk, hogy borzasztó.

…

KENDŐ

Még mielőtt megjöttem, kinyitotta az üzletemet, mert kapott egy felszólítást, hogy a hozzátartozók kinyithatják azoknak az üzletét, akiknek becsukták annak idején, de ha nem nyitja ki senki a családból, akkor másnak adják oda. Hogy nehogy elvesszen a boltom, ő kinyitotta, de már ki volt rabolva teljesen. Kalap nem kellett senkinek, elkezdtek gyártani orosz katonasapkákat. Teherautóval mentek az üzlet elé a sapkákért.

…

Én tehetetlenül néztem a dolgokat. Semmiben sem reménykedtem. Üres lett az életem. Amikor bementem az üzletbe, olyan voltam, mintha nem is az enyém lett volna, mint egy idegen. Idegen voltam a testvérem lakásában, idegen voltam az üzletemben. A szakmám már nem számított, kalapot már senki nem viselt, örültek, ha ennivalójuk volt, nemhogy kalapot tegyenek a fejükre. Mindenki kendőben járt. A gazdagok, a szegények, mindenki kendőben járt.